אגם פרייקסל

אגם פרייקסל (באנגלית: Lake Fryxell) הוא אגם קפוא, בשטח העמקים היבשים מקמרדו בארץ ויקטוריה שבאנטארקטיקה.

האגם ממוקם בין קרחון קנדה, וקרחון חבר העמים.

 גאוגרפיה 
עשרה נחלים של מי קרחונים נמסים מזינים את האגם (ובהם נחל קרסנט).

שטח אגן הניקוז של האגם 230 קמ"ר.

אורכו של האגם 5.8 קילומטרים, רוחבו 2.1 קילומטרים, ושטח פני האגם 7.8 קמ"ר.

עומקו הממוצע של האגם 3.2 מטרים. עומקו המרבי של האגם כ-20 מטרים, ולכן, מאחר שפני האגם מצויים בגובה של 18 מטרים מעל פני הים, שיא עומקו של האגם מצוי מתחת לפני הים.

קרחון קנדה סוכר את האגם, ולאגם אין שפך בשל כך.

האגם מכוסה בקרח בגובה של 4.5 מטרים, ואולם בחודשי הקיץ לעיתים נמס חלק מהקרח ונגלים חלק מפני האגם. בין השנים 1971–1996 בשל התחממות כדור הארץ עלו פני האגם בכ-2 מטרים.

באגם מספר איים קטנים.

 אקלים 
אגם פרייקסל ממוקם בשטח העמקים היבשים מקמרדו, בהם אקלים יבש באופן יחסי, וזאת בשל רוחות המדרון היורדות מן ההרים הסמוכים. רוחות אלה שמהירותן יכולה להגיע ל-320 קמ"ש, מעלות את הטמפרטורה של האזור, ויכולות להביא לאידוי מים, ולהמסת השלג שעל פני הקרקע (בשל החיכוך עם הקרקע). בשל כך טמפרטורת העמקים הממוצעת היא 20 −°C, והטמפרטורה בחודשי הקיץ היא מעל נקודת הקיפאון.
נתוני אקלים עבור אגם פרייקסל, אנטארקטיקה, 1961-1990בחודשינוארפברוארמרץאפרילמאייונייוליאוגוסטספטמבראוקטוברנובמברדצמברשנהממוצע יומי °F (°C)27(-2.8)16.2(-8.8)0.9(-17.3)-5.6(-20.9)-9.9(-23.3)-9.2(-22.9)-14.4(-25.8)-17.3(-27.4)-14.3(-25.7)-2.9(-19.4)14.5(-9.7)25.7(-3.5)0.9(-17.3)ממוצע המשקעים ימים (≥ 1 מ"מ)24345544332241מקור: המכון המטאורולוגי הנורווגי

 מחנה המחקר אגם פרייקסל 
ממוזער|250px|מחנה המחקר אגם פרייקסל
מחקר רב מבוצע באגם פרייקסל, וזאת בשל גילוי אצות בימי האגם, ומחנה מחקר קבוע ובו ארבע מעבדות ומבנים נוספים הוקם בשנת 1984 על גדת האגם (החוקרים ישנים באוהלים, בדומה לחוקרי אנטארקטיקה בראשית המאה ה-20). לוחות סולאריים וטורבינת רוח מספקות חשמל למחנה המחקר.

 אקולוגיה 
יש מספר מיני אצות ובקטריות החיות בתוך האגם. העדרו של חמצן במימי האגם יוצר סביבה אקולוגית ייחודית, הנחקרת על ידי מחנה המחקר. סבורים כי סביבה זו דומה לסביבה שהייתה על פני כדור הארץ לפני 2.4 מיליארד שנים.

 היסטוריה גילוי האגם 
האגם מופה לראשונה בשנת 1910, על ידי משלחת טרה נובה, שבראשה עמד רוברט פלקון סקוט.

האגם נחקר במהלך מבצע הקפאה עמוקה, בשנת 1950, על ידי פרופסור ט. ל. פווה (T.L. Péwé) שנתן לאגם את שמו.

האגם נקרא על שם דוקטור פריטיוף פרייקסל (Dr. Fritiof M. Fryxell), חוקר קרחונים ממכללת אוגוסטה במדינת אילינוי שבארצות הברית.

לקריאה נוספת
• Enderson, R., Prebble, W., Hoare, R., Popplewell, K., House, D., & Wilson, A. An Ablation Rate for Lake Fryxell, Victoria Land, Antarctica, Journal of Glaciology, 6(43), 129-133. doi:10.3189/S0022143000019110

• Radu Herbei, Alexander L. Rytel, W. Berry Lyons, Diane M. McKnight, Christopher Jaros, Michael N. Gooseff, John C. Priscu, Hydrological Controls on Ecosystem Dynamics in Lake Fryxell, Antarctica

• M.J.F. Lawrence & C.H. Hendy, Water column and sediment characteristics of Lake Fryxell, Taylor Valley, Antarctica, ca, New Zealand Journal of Geology and Geophysics, 28:3, 543-552, DOI: 10.1080/00288306.1985.10421206

• Elizabeth A. Karr, W. Matthew Sattley, Melissa R. Rice, Deborah O. Jung, Michael T. Madigan, and Laurie A. Achenbach, Diversity and Distribution of Sulfate-Reducing Bacteria in Permanently Frozen Lake Fryxell, McMurdo Dry Valleys, Antarctica, APPLIED AND ENVIRONMENTAL MICROBIOLOGY, Oct. 2005, p. 6353–6359 Vol. 71, No. 10, doi:10.1128/AEM.71.10.6353–6359.2005

• Elizabeth A. Karr, W. Matthew Sattley, Melissa R. Rice, Deborah O. Jung, Michael T. Madigan, and Laurie A. Achenbach, Biodiversity of Methanogenic and Other Archaea in the Permanently Frozen Lake Fryxell, Antarctica, APPLIED AND ENVIRONMENTAL MICROBIOLOGY, Feb. 2006, p. 1663–1666 Vol. 72, No. 2, doi:10.1128/AEM.72.2.1663–1666.2006

 קישורים חיצוניים 

 אגם פרייקסל באתר הסקר הגאולוגי של ארצות הברית
 מידע גאוגרפי על האגם באתר אוניברסיטת קולורדו
 מפה של אזור האגם
 תחזית מזג אוויר עדכנית ארוכת טווח עבור אגם פרייקסל
 סטטיסטיקות מזג אוויר עבור אגם פרייקסל

מחנה המחקר
 נתונים גולמיים של ממצאי מחנה המחקר, באתר נאס"א
 תיאור מחנה המחקר ותצלומי מחנה המחקר
 מפה של מחנה המחקר
 תצלומי מחנה המחקר אגם פרייקסל
 מידע על המחקר האקולוגי באגם, והסיבות למחקר




הערות שוליים

פרייקסל
פרייקסל
פרייקסל